**PROIECT EDUCAȚIONAL DE LITERAȚIE**

***”Povestea de azi, pentru povestitorul de mâine!”***



***PROPUNĂTOARE PROIECT:***

***Prof. educație timpurie, Alice Georgeta NISTOR- Grădinița cu pp nr. 1 Târgoviște***

***Prof. educație timpurie, Florina POPESCU- Grădinița cu pp nr. 1 Târgoviște***

**ARGUMENT** Schimbările de paradigmă educațională din ultimii ani pun accent pe formarea la preșcolari a competențelor de lectură, de înțelegere și reflecție asupra mesajului audiat.

În documentele UNESCO, despre literație se afirmă ca este „un set de abilități de citire, scriere, numărare, alfabetizare, dar care „este acum înțeleasă ca un mijloc de identificare, înțelegere, interpretare, creație și comunicare într-o lume tot mai digitalizată, mediată de text, bogată în informație și rapidă”. (<https://en.unesco.org/themes/literacy>)

Proiectul **„Povestea de azi, pentru povestitorul de mâine!”** are ca punct de plecare faptul că, din ce în ce mai mulți copii manifestă dezinteres pentru lectura cărților de povești, grad scăzut de atenție pe parcursul expunerii conținutului unei povești, deprinderi deficitare de înțelegere a unui text audiat, emotivitate în exprimarea liberă a ideilor, dar și tulburări de limbaj. Preșcolarul trebuie să devină o persoană capabilă de a se orienta în viaţă, care demonstrează că înțelege lumea înconjurătoare și acționează eficient în diferite situaţii, aptă să-şi exprime și să își argumenteze acțiunile, pregătită să-şi achiziţioneze în mod independent cunoştinţele şi competenţele solicitate – o personalitate cu un ansamblu de cunoştinţe, atitudini şi competenţe formate pe parcursul grădiniței. Formarea **competențelor de literație** reprezintă astfel și o măsură a valorii unui sistem educațional.

Ca urmare a implementării proiectului *Punguța cu două cărți* și a Programului național de stimulare a lecturii în grădiniță, *Citeste-mi 100 de povești!* realizate sub îndrumarea Asociației Ovidiu Ro, considerăm impetuos necesar continuarea cultivării dragostei pentru arta literară și a dezvoltării exprimării libere, corecte din punct de vedere gramatical în rândul copiilor preșcolari. Literaţia se referă la capacitatea unei persoane de a interacţiona cu un text, în sensul înţelegerii, evaluării, utilizării informaţiilor şi reflectării asupra acestora. Literaţia presupune manifestarea a trei abilităţi: localizarea informaţiei (capacitatea de a găsi în text o informaţie care este exprimată în mod direct, astfel încât copilul nu trebuie să facă presupuneri sau inferenţe pentru a răspunde corect), înţelegere (care presupune capacitatea de a da sens unor cuvinte, propoziţii sau înşiruiri de evenimente dintr-un material), reflecţia, adică abilitatea de a reflecta la o anumită parte a unui material, pentru a desprinde fie ideea centrală, fie pentru a evalua critic informaţia accesată. Îmbunătățirea literației, prin intermediul abordării inovative a curriculumului pentru educație timpurie în cadrul proiectelor educaționale, reprezintă o strategie majoră în dezvoltarea competențelor de audiere și înțelegere a limbii române ale copiilor preșcolari.

Prin intermediul acestui proiect, ne propunem stimularea interesului preșcolarilor pentru lectură, conștientizarea importanței lecturii pentru dezvoltarea intelectuală, socio-emoțională a copiilor. Totodată, urmărim crearea unor oportunităţi prin intermediul cărora copiii să-și formeze/ dezvolte **competeţele de ascultare, înțelegere și comunicare**, în conformitate cu cele patru procese care definesc o lectură de calitate: a audia un text cu înțelegere; a interpreta textul prin prisma conexiunilor dintre text și ceea ce știa înainte de a-l audia; a-și forma și exprima o părere despre text; a folosi informațiile sau ideile extrase din text.

Prin activitățile de literație propuse, preșcolarii vor descoperi pas cu pas conținutul poveștilor, vor face cunoștință cu personaje din lumea fascinantă a cărților pentru copii și se vor implica în realizarea unei activtăți finale care va reflecta înțelegerea conținutului textului audiat.

Metodele de evaluare propuse: povestirea, jocul didactic, repovestirea, dramatizarea, teatrul de păpuși, jocul de rol, vor genera un interes crescut pentru lectură.

Poveștile, personajele, morala vor deveni astfel, un proces conștient, vor produce îmbogăţirea sinelui, vor fi o nouă modalitate de receptare a lumii interioare şi exterioare.

Astfel, *De la părinţi învăţăm ce este iubirea, cum să râdem şi cum să punem un picior înaintea celuilalt. Dar doar deschizând cărţile, vom descoperi că avem aripi.* (Hellen Hayes)

**DESCRIEREA PROIECTULUI**

**SCOPUL PROIECTULUI**:

Proiectul își propune:

* Stimularea interesului copiilor preșcolari pentru lectură, prin utilizarea de noi tehnici de literatie, care să conducă la formarea/dezvoltarea competențelor de literație ale acestora.

**OBIECTIVELE PROIECTULUI:**

* Creșterea cu cel puțin 25% a interesului copiilor preșcolari pentru lectură în prezentul an școlar, prin implementarea unui proiect de literație pentru preșcolarii grupelor mari din grădiniță;
* Îmbunătățirea cu cel puțin 25% a competențelor de exprimare verbală, de înțelegere a textelor audiate ale preșcolarilor grupelor mari și cadrelor didactice din grupul țintă, prin implementarea unui proiect de literație integrat și adaptat nevoilor geădiniței, până la finalul anului școlar în curs;

**GRUP ȚINTĂ:**

* Preșcolari grupele mari ai Grădiniței cu PP nr.1 Târgoviște
* Cadre didactice ale Grădiniței cu PP nr.1 Târgoviște

**RESURSELE PROIECTULUI:**

1. **Resurse umane**

Preșcolari grupele mari;

Cadre didactice;

Părinții preșcolarilor;

Partenerii proiectului.

1. **Resurse materiale**

Informaționale: materiale didactice din dotarea instituțiilor partenere, cărți, culori, resurse digitale: device-uri și soft-uri educaționale, culori, lipiciuri, puzzle, păpuși, obiecte din natură, etc.

1. **Resurse de spațiu**

Spațiile din instituțiile implicate (săli de grupă, centre/spații de lectură, curtea grădiniței, biblioteca)

1. **Resurse temporale**: proiectul va fi implementat pe durata unui an școlar
2. **Resurse financiare**: autofinanţare

**ECHIPA DE PROIECT:** Cadre didactice ale Grădiniței cu pp nr. 1 Târgoviște

**EȘALONAREA ACTIVITĂȚILOR:**

|  |  |  |  |  |
| --- | --- | --- | --- | --- |
| **Nr.**  **crt.** | **Perioada de timp** | **Activitate**  **(text sugerat)** | **Competențe vizate** | **Evaluare** |
| **1.** | **OCTOMBRIE** | **”Copacul meu”, Gerda Muller** | * Exersarea, cu sprijin, a ascultării activă a unui mesaj, în vederea înțelegerii și receptării lui (comunicare receptivă); * Înțelegerea unui mesaj oral, ca urmare a valorificării ideilor, emoțiilor, semnificațiilor, etc.   (comunicare expresivă);   * Comunicarea clară a unor idei, nevoi, curiozități, acțiuni, emoții proprii (comunicare expresivă) | Povestirea copiilor  Activitate artistico-plastică |
| **2.** | **NOIEMBRIE** | **”O casă mai mică decât o cutie”,**  **Julia Donaldson,**  **Axel Scheffler** | * Exersarea, cu sprijin, a ascultării activă a unui mesaj, în vederea înțelegerii și receptării lui (comunicare receptivă); * Înțelegerea unui mesaj oral, ca urmare a valorificării ideilor, emoțiilor, semnificațiilor, etc.   (comunicare expresivă);   * Comunicarea clară a unor idei, nevoi, curiozități, acțiuni, emoții proprii (comunicare expresivă) | Povestirea copiilor  Activitate artistico-plastică  Joc de rol |
| **3.** | **DECEMBRIE** | **”Olivia se pregătește de Crăciun”**  **Ian Falconer** | * Exersarea, cu sprijin, a ascultării activă a unui mesaj, în vederea înțelegerii și receptării lui (comunicare receptivă); * Înțelegerea unui mesaj oral, ca urmare a valorificării ideilor, emoțiilor, semnificațiilor, etc.   (comunicare expresivă);   * Comunicarea clară a unor idei, nevoi, curiozități, acțiuni, emoții proprii (comunicare expresivă) | Povestirea copiilor  Teatru de păpuși |
| **4.** | **IANUARIE** | **”Pete Motanul și ora de culcare”,**  **James Dean,**  **Kimberly Dean** | * Exersarea, cu sprijin, a ascultării activă a unui mesaj, în vederea înțelegerii și receptării lui (comunicare receptivă); * Înțelegerea unui mesaj oral, ca urmare a valorificării ideilor, emoțiilor, semnificațiilor, etc.   (comunicare expresivă);   * Comunicarea clară a unor idei, nevoi, curiozități, acțiuni, emoții proprii (comunicare expresivă) | Povestirea copiilor  Dramatizare |
| **5.** | **FEBRUARIE** | **”Fericirea este o vulpe”,**  **Evelina Daciūtė,**  **Auskra Kindulaite** | * Exersarea, cu sprijin, a ascultării activă a unui mesaj, în vederea înțelegerii și receptării lui (comunicare receptivă); * Înțelegerea unui mesaj oral, ca urmare a valorificării ideilor, emoțiilor, semnificațiilor, etc.   (comunicare expresivă);   * Comunicarea clară a unor idei, nevoi, curiozități, acțiuni, emoții proprii (comunicare expresivă) | Povestirea copiilor  Joc didactic |
| **6.** | **MARTIE** | **”Mami, de ce sunt când prea mare, când prea mic?”,**  **Catherine Leblanc,**  **Eve Tharlet** | * Exersarea, cu sprijin, a ascultării activă a unui mesaj, în vederea înțelegerii și receptării lui (comunicare receptivă); * Înțelegerea unui mesaj oral, ca urmare a valorificării ideilor, emoțiilor, semnificațiilor, etc.   (comunicare expresivă);   * Comunicarea clară a unor idei, nevoi, curiozități, acțiuni, emoții proprii (comunicare expresivă) | Povestirea copiilor  Activitate artistico-plastică |
| **7.** | **MAI** | **”George cel curios”, H. A. Rey, Margret Rey** | * Exersarea, cu sprijin, a ascultării activă a unui mesaj, în vederea înțelegerii și receptării lui (comunicare receptivă); * Înțelegerea unui mesaj oral, ca urmare a valorificării ideilor, emoțiilor, semnificațiilor, etc.   (comunicare expresivă);   * Comunicarea clară a unor idei, nevoi, curiozități, acțiuni, emoții proprii (comunicare expresivă) | Povestirea copiilor  Activitate artistico-plastică  Joc de rol |
| **8.** | **IUNIE** | **”Tati, te rog, adu-mi luna de pe cer!”,**  **Eric Carle** | * Exersarea, cu sprijin, a ascultării activă a unui mesaj, în vederea înțelegerii și receptării lui (comunicare receptivă); * Înțelegerea unui mesaj oral, ca urmare a valorificării ideilor, emoțiilor, semnificațiilor, etc.   (comunicare expresivă);   * Comunicarea clară a unor idei, nevoi, curiozități, acțiuni, emoții proprii (comunicare expresivă) | Povestirea copiilor  Activitate artistico-plastică |

**METODE ȘI TEHNICI DE LITERAȚIE CARE VOR FI UTILIZATE:**

**A. ÎNAINTE DE AUDIEREA TEXTELOR  
 Conversația,Gândire vizibilă pe baza imaginilor:**

* ***văd , întreb, simt, spun;***

**B. ÎN TIMPUL LECTURII**

* **Predicții:** povești cu început dat, pe baza imaginilor date, cu titlu dat, cu cuvinte, cu obiecte date. Predicțiile se pot face oral, pe baza de întrebări sau prin desene, picturi, activități practice.
* **Metoda globală,** folosită încă din anul 1930**, presupune** memorarea vocabularului cu ajutorul unor imagini ce denumesc cuvinte uzuale, se folosesc în predare cărți ilustrate sau cartonaș.
* **Metoda semi-globală** pune accent pe: fonetică (relaţia dintre litere şi sunete); conștientizarea fonematică (abilitatea de a identifica și manipula sunete, oral); cunoștințe legate de vocabular (nouă înțelegere a cuvintelor); înțelegerea textului (înțelegerea a ceea ce este citit).

**C. DUPĂ LECTURĂ**

* **Relația întrebare-răspuns (RIR)**

RIR este o strategie de comprehensiune menită să sprijine copiii în înțelegerea și formularea  
diferitelor tipuri de întrebări. Strategia are avantajul că îi determină pe copii să gândească și dincolo de limitele textului audiat, să fie creativi și să coopereze între ei.

* **Organizatori grafici-vizuali: diagrame, tabele, hărți etc**.

Organizatorul grafic presupune esenţializarea unui text audiat, prin schematizarea, sistematizarea şi vizualizarea ideilor cu ajutorul imaginilor. Prin intermediul organizatorilor grafici se obţine: structurarea informaţiei; reprezentarea vizuală a unor noţiuni, fenomene, concepte. **Exemple de organizatori** grafici: Diagrama Venn, tabel, harta conceptuală, harta mentală, harta spațiului imaginar, axa principalelor evenimente, Harta personajelor etc.

**DESFĂȘURAREA ACTIVITĂȚILOR:**

Proiectul are la baza învățarea colaborativă, și un dialog permanent cu privire la buna derulare a proiectului, astfel:1. Cadrele didactice stabilesc textul ce urmează fi audiat;

2. Citirea textului la grupă și familiarizarea copiilor cu textul - săptămâna 1 a fiecărei luni;  
3. Utilizarea unei tehnici de literație, lucrul cu textul, realizarea produsului final (jurnal de poveste, machetă, realizare carte din produsele copiilor, personaje, etc);

4. Evaluarea produsului de grup de către echipa de proiect – ultima săptămână a fiecărei luni.

**REZULTATE ASTEPTATE:**

* cresterea cu 25% a numarului de copii care audiază constient un text;
* fiecare cadru didactic va utiliza cel puțin 3 tehnici de literație la nivelul grupei coordonate;
* fiecare cadru didactic desfășoară cel puțin o activitate pe modul;
* fiecare grupă prezintă în ultima saptămână a lunii cel puțin un produs realizat;
* identificarea unor aptitudini noi, atât în rândul copiilor, cât și al profesorilor.

**MODALITĂȚI DE EVALUARE:**

* realizarea unei statistici cu toți copiii care întâmpină dificultăți de pronunție și înțelegere a unui text audiat;
* expozitie lunară cu produsele copiilor;
* fișa de evaluare/jurizare;
* diplome și premii în cărți;
* chestionar de satisfacţie.

**CRITERII DE EVALUARE ALE PRODUSELOR DE GRUP LA SFÂRȘITUL FIECĂREI LUNI**

OBS. Alegerea mijlocul de realizare a evaluării de la fiecare sfârșit de lună rămâne la alegerea cadrului didactic

|  |  |  |  |
| --- | --- | --- | --- |
| **NR.**  **CRT.** | **CRITERIU EVALUAT** | **PUNCTAJ** | **MIJLOC DE REALIZARE** |
| **1.** | **Respectarea succesiuni logice a momentelor poveștii** | 20 p | **JOCUL DIDACTIC**  **ACTIVITATE ARTISTICO-PLASTICĂ** |
| **2.** | **Tehnica de literație utilizată** | 20p |
| **3.** | **Complexitatea tehnicilor de lucru utilizate in realizarea produsului** | 30p |
| **4.** | **Acuratețe în realizarea produsului** | 10p |
| **5.** | **Creativitate și originalitate** | 20p |
| **TOTAL** | | 1. p |  |

|  |  |  |  |
| --- | --- | --- | --- |
| **NR.**  **CRT.** | **CRITERIU EVALUAT** | **PUNCTAJ** | **MIJLOC DE REALIZARE** |
| **1.** | **Respectarea succesiuni logice a momentelor poveștii** | 20 p | **REPOVESTIRE**  **ACTIVITATE PRACTICĂ** |
| **2.** | **Tehnica de literație utilizată** | 20p |
| **3.** | **Complexitatea tehnicilor de lucru utilizate in realizarea produsului** | 30p |
| **4.** | **Acuratețe în realizarea produsului** | 10p |
| **5.** | **Creativitate și originalitate** | 20p |
| **TOTAL** | | 1. p |  |

|  |  |  |  |
| --- | --- | --- | --- |
| **NR.**  **CRT.** | **CRITERIU EVALUAT** | **PUNCTAJ** | **MIJLOC DE REALIZARE** |
| **1.** | **Respectarea succesiuni logice a momentelor poveștii** | 20 p | **JOC DE ROL**  **ACTIVITATE ARTISTICO-PLASTICĂ** |
| **2.** | **Tehnica de literație utilizată** | 20p |
| **3.** | **Complexitatea tehnicilor de lucru utilizate in realizarea produsului** | 30p |
| **4.** | **Acuratețe în realizarea produsului** | 10p |
| **5.** | **Creativitate și originalitate** | 20p |
| **TOTAL** | | 1. p |  |

**MEDIATIZARE**

* întâlniri cu părinţii, cadre didactice, partenerii din proiect;
* prezentarea proiectului în cadrul ședințelor cu pǎrinții, cercurilor pedagogice, meselor rotunde din în cadrul comisiei de curriculum, simpozione;
* publicarea proiectului pe site-ul unității;
* publicarea proiectului și a produselor acestuia în revista grădiniței;
* expunerea de postere și fotografii cu aspecte ale activităţilor proiectului;

**DIAGRAMA GANTT A ACTIVITĂȚILOR**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Nr.  crt. | Activitate | Octombrie | Noiembrie | Decembrie | Ianuarie | Februarie | Martie | Mai | Iunie | Responsabil |
| 1. | Activități de promovare și mediatizare a proiectului |  |  |  |  |  |  |  |  | Coordonatorii proiectului |
| 2. | Poveste/  Evaluare finală de lună/ Realizare produs final/  Evaluare produs final |  |  |  |  |  |  |  |  | Cadrele didactice și copiii grupelor implicate |
| 3. | Poveste  Poveste/  Evaluare finală de lună/ Realizare produs final/  Evaluare produs final |  |  |  |  |  |  |  |  | Cadrele didactice și copiii grupelor implicate |
| 4. | Poveste  Poveste/  Evaluare finală de lună/ Realizare produs final/  Evaluare produs final |  |  |  |  |  |  |  |  | Cadrele didactice și copiii grupelor implicate |
| 5. | Poveste  Poveste/  Evaluare finală de lună/ Realizare produs final/  Evaluare produs final |  |  |  |  |  |  |  |  | Cadrele didactice și copiii grupelor implicate |
| 6. | Poveste  Poveste/  Evaluare finală de lună/ Realizare produs final/  Evaluare produs final |  |  |  |  |  |  |  |  | Cadrele didactice și copiii grupelor implicate |
| 7. | Poveste  Poveste/  Evaluare finală de lună/ Realizare produs final/  Evaluare produs final |  |  |  |  |  |  |  |  | Cadrele didactice și copiii grupelor implicate |
| 8. | Poveste  Poveste/  Evaluare finală de lună/ Realizare produs final/  Evaluare produs final |  |  |  |  |  |  |  |  | Cadrele didactice și copiii grupelor implicate |
| 9. | Poveste  Poveste/  Evaluare finală de lună/ Realizare produs final/  Evaluare produs final |  |  |  |  |  |  |  |  | Cadrele didactice și copiii grupelor implicate |

**SURSE BIBLIOGRAFICE:**

1. Chown, Marcus, Magicienii. Minți geniale și miracolul central al științei, Editura Humanitas, București, 2022. Trad. Walter Fotescu  
2. Conley, Mark W.,”Înțelegerea textelor și ariile curriculare”, Editura Polirom, București, 2019. Trad. Liliana Romaniuc (coord.), Dragoș Rusu și Raluca Ungureanu  
3. Dănăilă, Leon,”Neuroplasticitatea. Secretul longevității creierului”, Editura Bookzoom, București, 2023  
4. Dispenza, Joe ”Antrenează-ți creierul. Strategii și tehnici de transformare mentală”, Editura Cartea veche, București, 2007. Trad. Mihaiela Vacariu  
5. Nicolescu, Basarab, ”Transdisciplinaritatea. Manifest”, Editura Junimea, Iași, 2007

6. <https://en.unesco.org/themes/literacy>

7. XXX, Curriculum pentru educație timpurie, București, 2019